Bruce was die oudste seun van 'n Skotse lord, en die erfgenaam van sy Vader se landgoed. Voor sy eerste vertrek na die kosskool, het sy Vader met hom 'n gesprek gehad.
"Kom, laat ons 'n bietjie met die gang afstap," het sy Vader gesê; "daar is iets wat ek jou wil wys." Bruce het seker honderde kere in sy lewe deur daardie gang gestap - vir hom was dit doodeenvoudig 'n gang tussen die voorportaal en die danssaal die die ander end van die ou kasteel, maar nou, skielik, het dit 'n ander betekenis gekry.
"Kyk daar teen die muur," het Vader aan Bruce gesê, terwyl hy wys na die portrette wat hy maar altyd daar gesien het vandat hy 'n klein seuntjie was. Daardie portrette was die werk van 'n beroemde kunstenaar.
Dit sou 'n baie goeie ding wees as ons almal so 'n ervaring kon hê! Natuurlik is daar baie min van ons wat in kastele woon, en die portrette van ons voorouers is in 'n gewone album, of lê miskien in 'n kis op die solder. Die huise van deesdae het nie sulke portretgange nie, en in elk geval sal ons ander prente daar wil hang.
Self sou ek begin met 'n paar van die vernaamste Bybelfigure. In die Ou Testament dink ek aan Moses, wat Israel uit die Egiptiese slawerny gelei het. En dan is daar Elia, die profeet wat so onverskrokke was in 'n tyd van groot afval. In die Nuwe Testament sal ek die apostel Paulus kies, die geloofsheld van sy tyd, en die apostel Johannes wat die Meester so lief gehad het.
Verder sal ek portrette ophang van manne wat bekend is vir hulle mensliewendheid, soos George Muller, wat so veel vir die wese gedoen het; William Booth, die stigter van die Heilsleër, Florence Nightingale, die beroemde verpleegster; Andrew Carnegie wie se naam in gedagtenis gehou word deur sy vrye biblioteke.
Op die aarde! wat 'n klomp portrette! Dar is glad nie meer plek aan die muur vir almal nie, want daardie anderkantste muur is gereserveer vir die beroemdste portret van almal. Ek bedoel die portret van Jesus wat al die beroemde manne en vroue geïnspireer het, en aan Wie hulle hulle beroemdheid te danke het.